**Una al·locució dels intel·lectuals per a la restauració del Centre de Lectura de Reus**

El Centre de Lectura de Reus ha estat malmes i gairebé destruit per l’aviació facciosa. Una bomba caigué a la Biblioteca, una altra a la Sala d’Espectacles. La bibliotecària de servei morir en el compliment del seu deure. La Cultura té també les seves víctimes heroïques. Sembla com si les bombes faccioses, amb un encert maligne, triesin els punts més vitals de les institucions de cultura que ataquen, a fi de ferir-les mortalment. No dirieu enginys destructors guiats per l’atzar, sinó perllongació de l’intent i el desig dels que ordenen la tragica sembra de mort i destrucció, executors inteligents de llur voluntat de fer desaparéixer tot allò que trempa el caràcter i desvetlla la intel·ligència. El que més odien ells, els defensors de la cultura i de la civilització occidental, com sarcasticament s’anomenen, es el que fa la noblesa de la vida humana, el voler-se guiar del propi seny i voler pensar pel propi comte. I les bombes faccioses s’encaminen, servint fidelment aquest odi, una a la Biblioteca, fogar de la intel·ligència, una altra a la Sala d’Espectacles, on les accions humanes exemplars abocades pels dramaturgs eduquen la voluntat de l’home.

El Centre de Lectura era un gran lluminar de l’esperit ences a les terres tarragonines. Tota la gent del Camp n’estava orgullosa, i amb molta raó. I els reusencs més que ningú. Lentament, de mica en mica, amb un esforç persisten d’anys i més anys, haurien aplegat els materials d’aquell noble fogar de cultura. L’un hi portava un llibre, l’altre un mineral, aquest un document d’arxiu, aquell una pedra historica, l’artista l’obra eixida del seu llapis, de la seva paleta o del seu cissell. I tots plegats hi posaven aquell escalf d’amor que fa les coses vives. No fa gaires anys, un reusenc benèmerit, Evarist Fàbregas, havia ampliat i reconstruit tot el casal del Centre, fent-ne un estoig monumental, digne en tot i per a totes les activitats que en el seu si es desenrollaven.

Catalunya no pot deixar abandonats els reusencs en aquesta seva actual tragèdia. Tots els catalans els hem d’ajudar en l’empresa de restauració del palau aixecat al bellmig de la ciutat del Camp en honor de la cultura catalana. Els intel·lectuals catalans hi venim obligats més que ningú. Diverses generacions d’homes de lletres i de pensadors nostres han desfilat per la tribuna del Centre de Lectura de Reus; diverses vegades els artistes catalans hi han vist hostatjades llurs obres; tot el Teatre Català ha estat aclamat succesivament damunt la seva escena. Els treballadors intel·lectuals de Catalunya hem de pagar l’ininterromput i gentil acolliment que hem trobat en aquell Centre de Lectura obert a totes les inquietuts de l’esperit. Per això convidem a tots els catalans a ajuntar-se a nosaltres per a ajudar els reusencs per reconstruir el seu Centre, seu i fogar de cultura. A l’hora que Catalunya no regateja el seu ajut a tots els germans de les terres hispàniques que l’han de menester, no podem pas restà indiferents a les nostres propies tragèdies. En nom de la cultura catalana demanem a totes les entitats culturals de Catalunya que recullin donatius per a la reconstrucció del Centre de Lectura de Reus, malmes per les bombes d’aquesta gent que, tot dient-se els més autèntics defensors de la cultura occidental, demostren amb llurs obres el que són en realitat: els enemics de tota cultura i de tota civilitzacio.

Pous i Pagès, Fabra, Rovira i Virgili, Capmany, Rebull, Trabal...